ياشعر جيت ومدهلك فكري ولد عَمْ القصيد
فكرٍ تحرّضه المراجل / والكريم الاجودي
وانا مني ب ( الشاعر الراحل / طلال ابن الرشيد )
شاعر كبير بعين شعري بس : توي مبتدي!!
ولو ان جمهوري ثمانين الف قل وش بستفيد؟
لو ما كتبت الشعر في ( شمّر )وانا من مولدي ؛
( واناوابوي وجدي نهيّر وابونا الشيخ : زيد )
منزالنا مابين حايل / والمضيّح وَ ( الجدي )..
من طيبهم حتى الغلا اصبح مع الفتره يزيد
حبٍ ورثته من جدودي وآبورثه ولدي
يا ( سيف ) قل لبيه : واسمع , مايجيك إلا الأكيد :
..( شمّر كذا من خلقت الدنيا ولا فيهم ردي )!!
وإن شفت ( ذيب الشمري )اللّي بفزعتنا يشيد
قل له : وعِم الطيب ؛ لن الطيب فيهم يقتدي
ربعك هل الطولاتيوم الجوع / والوقت الشديد
كم خاطرٍ على سنا نيرانهم جا مهتدي
والطفل فيهم من صغر سنّه وهو توه ولِيد
يستقبل ضيوفه مع الترحيب بالطبع الهدي
مايَقدعون ضيوفم إلا من التمر الفريد
ولايبهّرون دلالهم إلا من الهيل الندي
مايذبحون إلا السمين / ومايمدون الزهيد
( متوارثين الحاتميّه / والعطاء السرمدي )..
وإن عالت العيّال كن قلوبهم قطعة حديد
مايرجعون إلا بعد مايكسرون المعتدي
حريبهم ل ( التهلكه )اقرب من حبال الوريد
ورصاصهم ياهلَّ كنّه من مراديم بردي
يا ( سيف ) هذا الصدق والا الكذب ملعون الكديد
ماهو لنا وحنا ( بني عامر )مع العمر المدي
تاريخنا حافل مابين الأمس / واليوم المجيد
واطفالنا ترضع لبنها موت ماترضع ثدي
يالله عسى طيب ( السهول )يدوم والطيّب رصيد
وعسى ( طنايا العز )ذخري ياتحرّيت سندي
( شمّر ) هل الرايات / والأيات والذكر الحميد
واللي ذخرته عن لساني عَمدْ ذاخره ليدي
يستاهلون الطيب / خصم العيب مافيهم نقيد
ذولا : ( بعد حيّي )مني غلطان ياقلت : بعدي
ومع كل طلعت شمس اكررها / واكررها واعيد :
( شمّر كذا من خلقت الدنيا ولافيهم ردي )
تمت الإضافة بواسطة : ولد طنايا الشمري
- كُل المحتوي و التعليقات المنشورة تعبر عن رأي كتّابها ولا تعبر بالضرورة عن رأي موقع الشعر.
- بعض صور الشعراء و الشاعرات غير صحيحة، نرجو تبليغنا إن واجهت هذى المشكلة
- إدارة موقع الشعر لا تتابع التعليقات المنشورة او تقوم بالرد عليها إلى نادراً.
- لتواصل مع ادارة موقع الشعر إضغط هنا.